آباده

آبادہ (انگريزي: Abadeh)   ايران جي صوبي فارس جو ھڪ ننڍو شھر آھي جيڪو آبادہ ڪائونٽي جي گاديءَ جو ھنڌ پڻ آھي. ڀونءِ نگاريءَ پٽاندر ھن شھر جي بيهڪ اوڀر ۾ ڊگھائي ڦاڪ  52°40  ۽ اتر ۾ ويڪرائي  ڦاڪ 31°11 ′ آهي.

ايران جي شھر اصفھان کان شيراز ويندڙ شاھراھ تي آباد ھي شھر سامونڊي سطح کان  1890 ميٽر (6200 فوٽ) مٿي آباد آھي. 2016ع جي انگن اکرن مطابق شھر جي آبادي 59,116 آھي. ماضيءَ ۾ ھن شھر کي آباداءِ اقليد پڻ ڪوٺيو ويندو ھو.  ھي شھر تھران کان 638 ڪلوميٽر پري آھي.

ھن شھر جو ايراني تاريخ ۾ ڪو خاص ڪردار نہ رھيو آھي. 1888ع ۾ انگريز اسڪالر اي جي برائون (E.G. Brown) ھن شھر مان گذريو ھو ۽ شھر جي ّخوبصورت باغن کان ڏاڍو متاثر ٿيو ھوC. E. Bosworth, “ĀBĀDA,” Encyclopaedia Iranica, I/1, p. 51, available online at http://www.iranicaonline.org/articles/abada . 

ھن شھر جي مکيہ صنعتن ۾ ڪاٺ جو ڪم، ترن جو تيل، ارنڊيءَ جو تيل، اناج، ميوا ۽ قالين شامل آھن. ھن شھر جي بيھڪ جو ھڪ دلچسپ پھلو ھي آھي تہ ھي شھر چئن صوبن جي گاديءَ جي ھنڌ جي ويجھو آھي. ھتان اصفھان (اصفھان صوبي جي گاديءَ جو ھنڌ) 193 ڪلوميٽر، ياسوج (کهگیلویه و بویراحمد  صوبي جي گاديءَ ھو ھنڌ) 197 ڪلوميٽر،  يزد (يزد صوبي جي گاديءَ جو ھنڌ) 217 ڪلوميٽر، شھرگرس (چھار محال ۽ بختياري صوبي جي گاديءَ جو ھنڌ) 237 ڪلوميٽر ۽ فارس صوبي جي گاديءَ جو ھنڌ شيراز 270 ڪلوميٽر پري آھي. 

حوالا

زمرو:فارس
زمرو:ايران ۾ شهر
زمرو:فارس (ايران) جا شهر